Diari Oficial de la Generalitat Valenciana


Sumari del DOGV 7429, del 23-12-2014 (2014/11279)

RESOLUCIÓ de 9 de desembre de 2014, de la cap del Servici Territorial d'Energia de Castelló, per la qual es convoca l'alçament d'actes prèvies a l'ocupació de determinades finques afectades pel projecte d'execució del ramal APA (10 bar) i les seues instal·lacions auxiliars, per al subministrament de gas natural al terme municipal d'Altura, que discorre pels termes municipals de Segorbe i Altura. CBREDE/2013/3/12. (Expedient d'expropiació forçosa JUEXPR/2014/11).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7429

Data del DOGV
:   23-12-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/11557


Data del document
:   09-12-2014

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació

RESOLUCIÓ de 9 de desembre de 2014, de la cap del Servici Territorial d'Energia de Castelló, per la qual es convoca l'alçament d'actes prèvies a l'ocupació de determinades finques afectades pel projecte d'execució del ramal APA (10 bar) i les seues instal·lacions auxiliars, per al subministrament de gas natural al terme municipal d'Altura, que discorre pels termes municipals de Segorbe i Altura. CBREDE/2013/3/12. (Expedient d'expropiació forçosa JUEXPR/2014/11). [2014/11807]  
En data 20 de maig de 2014, el Servici Territorial d'Energia de Castelló va dictar una resolució per la qual va autoritzar Gas Natural Cegas, SA, va declarar, en concret, la utilitat pública i va aprovar el projecte d'execució de la instal·lació del gasoducte d'execució del ramal APA (10 bar) i les seues instal·lacions auxiliars, per al subministrament de gas natural al terme municipal d'Altura CBREDE/2013/3/12.  
La dita declaració d'utilitat pública, d'acord amb el que disposa l'article 105 de la Llei 34/1998, de 7 d'octubre, del Sector d'Hidrocarburs, i l'article 101 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, porta implícita la necessitat d'ocupació dels béns i drets afectats i implica l'ocupació urgent d'estos, a l'efecte de l'article 52 de la Llei d'Expropiació Forçosa, de 16 de desembre de 1954.  
  
En virtut d'això, la cap del Servici Territorial d'Energia de Castelló, en compliment del que disposa l'article 52 mencionat de la Llei d'Expropiació Forçosa, ha resolt convocar els titulars dels béns i drets afectats en l'ajuntament on es troben les finques afectades, com a punt de reunió per a dur a terme l'alçament d'actes prèvies a l'ocupació i, si és procedent, les d'ocupació definitiva, de conformitat amb el procediment que establix l'article esmentat  
Tots els interessats, així com les persones que siguen titulars de qualssevol classes de drets o interessos sobre els béns afectats, hauran d'acudir personalment o representats per persona degudament autoritzada i aportar els documents acreditatius de la seua titularitat i l'últim rebut de la contribució. Poden anar acompanyats dels seus pèrits i un notari, si ho estimen oportú, amb gastos a càrrec seu.  
L'alçament d'actes tindrà lloc el dia 25 de febrer de 2015 a l'Ajuntament de Segorbe, i el dia 26 de febrer de 2015 a l'Ajuntament d'Altura.  
  
L'orde d'alçament d'actes es comunicarà a cada interessat per mitjà de la cèdula de citació oportuna. La relació de titulars convocats s'exposarà en el tauler d'edictes dels ajuntaments indicats i en l'annex.  
Cal significar que esta publicació es realitza igualment, als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, de notificació de la present resolució als titulars desconeguts o amb domicili ignorat o a aquells als quals, intentada la notificació, no s'haja pogut realitzar.  
En l'expedient expropiatori, Gas Natural Cegas, SA, assumirà la condició de beneficiària.  
  
Castelló de la Plana, 9 de desembre de 2014.- La cap del Servici Territorial d'Energia: Marta Debón Vicent.